‘‘ત્યારે અમારે તમારામાંથી કોઇની જરૂર નથી. અમારી સરકાર પોતે જ તમામ બાબતોમાં નિષ્ણાત છે. અર્થશાસ્ત્ર, ઇતિહાસ, નાગરિકશાસ્ત્ર, ભાષાશાસ્ત્ર, કોમ્યુનિકેશન એમ દરેક સબ્જેક્ટમાં અમે જ આખી દુનિયાને ભણાવી કે સલાહ આપી શકીએ તેમ છીએ. પણ, અમારી સરકારમાં અત્યારે તાળીઓ પાડવાના નિષ્ણાતોની ખોટ વર્તાય છે. સરકારને લાગે છે કે એ જે પ્રકારનાં મહાનત્તમ , અપૂર્વ, ભવ્યાતિભવ્ય કામો કરી રહી છે તેની સામે દેશમાં જોઇએ તેવી તાળીઓ પડતી નથી. તેમાં પણ હમણાંથી તો તાળીઓ બહુ જ ઓછી થઇ ગઇ છે. આથી સરકારનો આઇડિયા છે કે ગામેગામ તાળી નિષ્ણાતોની નિયુક્તિ કરવામાં આવે. તે પ્રજાને સરકારનાં એક એક કામ, એક એક જાહેરાત, એક એક કાર્યક્રમ પર જોરદાર તાળીઓ પાડતાં શીખવે. બોલો તાળી પાડતાં અને પડાવતાં કોઇને આવડે છે. ’’